
JUDEŢUL TIMIŞ
MUNICIPIUL TIMIŞOARA
PRIMAR
COMPARTIMENT GUVERNANŢA CORPORATIVĂ
                    NR. SC2018-              /                ______________________________________                                                                      

RAPORT DE SPECIALITATE
privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Drumuri Municipale Timişoara S.A. şi Compania Locală de Termoficare Colterm SA 
şi redeclanşarea procedurilor de selecţie

Având în vedere Expunerea de motive nr. ….................................... a Primarului Municipiului Timişoara şi Proiectul de hotărâre privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Drumuri Municipale Timişoara S.A. şi Compania Locală de Termoficare Colterm SA şi redeclanşarea procedurilor de selecţie;
Având în vedere Hotărârea Consiliului Local al Municipiului Timişoara nr.99/20.09.2016 privind  guvernanţa corporativă a societãţilor comerciale la care Consiliul Local al Municipiului Timişoara este acţionar unic, majoritar sau la care deţine controlul;
Având în vedere Hotărârea Consiliului Local al Municipiului Timişoara nr. 210/30.05.2017 privind aprobarea Scrisorii de Aşteptări pentru S.C. DRUMURI MUNICIPALE TIMIŞOARA S.A. şi Hotărârea Consiliului Local al Municipiului Timişoara nr. 212/30.05.2017 privind aprobarea Scrisorii de Aşteptari pentru S.C. Compania Locală de Termoficare COLTERM S.A. Timişoara;
Având în vedere Hotărârea Consiliului Local al Municipiului Timişoara nr. 308/ 28.07.2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară;
Având în vedere Hotărârea Consiliului Local al Municipiului Timişoara nr. 332/15.09.2017 privind aprobarea Planurilor de selecţie - componente integrale şi  a Profilelor personalizate ale consiliilor de administraţie pentru S.C. Drumuri Municipale Timişoara S.A. şi  S.C. Compania Locală de Termoficare Colterm S.A.;
Având în vedere finalizarea selecţiei prin întocmirea de către Comisia de selecţie a Rapoartelor finale în vederea ocupării posturilor vacante din cadrul consiliilor de administraţie la Drumuri Municipale Timişoara S.A şi Compania Locală de Termoficare Colterm S.A, nr. SC2018-24746/23.10.2018 şi SC2018-24747/23.10.2018;
Având în vedere Adresa nr. SC2018-21837/19.09.2018 prin care dl Iapă Augustin Cătălin     renunţă la mandatul de administrator;
Facem următoarele precizări: 
	În conformitate cu prevederile art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
Având în vedere Rapoartele finale întocmite de către Comisia de selecţie, niciun candidat nu a obţinut punctajul necesar pentru a fi numit membru în consiliul de administraţie, astfel că, în contextul actual, Consiliul de Administraţie al Drumuri Municipale Timişoara S.A. are două posturi vacante, iar cel al Companiei Locale de Termoficare Colterm SA are un post vacant. Pentru ocuparea acestora este necesară reluarea procedurii de selecţie în conformitate cu prevederile OUG nr. 109/2011 privind guvernanţa corporativă a întreprinderilor publice.
Declanşarea procedurii de selecţie a membrilor consiliului de administraţie se realizează conform prevederilor art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.
Conform art. 36, alin. (2) lit. a)  din Legea nr. 215/2001 privind administraţia publică locală, republicată şi modificată, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
Potrivit art. 36 alin (3) lit. c) din Legea nr. 215/2001 privind administraţia publică locală, republicată şi modificată, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Având în vedere dispoziţiile art. 29 alin. (5) din O.U.G. nr. 109/2011 “Este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane, în cazul întreprinderilor publice care îndeplinesc următoarele condiţii cumulative:
a) au înregistrat o cifră de afaceri în ultimul exerciţiu financiar superioară echivalentului în lei a sumei de 7.300.000 euro;
b) au cel puţin 50 de angajaţi.”
Având în vedere cele prezentate mai sus, propunem:
Autoritatea publică tutelară aprobă Rapoartele finale, întocmite de Comisia de selecţie, în vederea ocupării posturilor vacante din cadrul consiliilor de administraţie la Drumuri Municipale Timişoara S.A şi Compania Locală de Termoficare Colterm SA, nr. SC2018-24746/23.10.2018 şi SC2018-24747/23.10.2018, care fac parte integrantă din prezentul raport de specialitate.
Autoritatea publică tutelară aprobă redeclanşarea procedurilor de selecţie pentru ocuparea posturilor vacante din cadrul consiliilor de administraţie la Drumuri Municipale Timişoara S.A. şi Compania Locală de Termoficare Colterm S.A.
Autoritatea publică tutelară - Consiliul Local al Municipiului Timişoara - va propune candidaţi pentru funcţia de membru în consiliile de administraţie la Drumuri Municipale Timişoara S.A. şi Compania Locală de Termoficare Colterm S.A., propuneri făcute în baza unei selecţii efectuate de expertul independent care a fost contractat în acest sens şi de către Comisia constituită prin HCL nr. 308/2017, selecţie ce se va desfăşura în conformitate cu Calendarul anexat.
Anunţul privind selecţia membrilor în consiliul de administraţie se publică prin grija Primarului Municipiului Timişoara, respectând prevederile legale.
Sursa de finanţare este asigurată din bugetul local pe anul 2018 la Capitolul 51.02. "Autorităţi executive".
	Având în vedere prevederile legale expuse în prezentul raport, apreciem că Proiectul de hotărâre privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Drumuri Municipale Timişoara S.A. şi Compania Locală de Termoficare Colterm SA şi redeclanşarea procedurilor de selecţie, îndeplinește condițiile pentru a fi supus dezbaterii și aprobării plenului consiliului local.



CONSILIER,
LAZĂR VIOLETA

